**Orientering om driveplikt**

Til eiere av dyrka jordbruksareal i \_\_\_\_\_\_\_\_ kommune.

Eiendommen gnr. \_\_\_\_ bnr. \_\_\_\_ har \_\_\_\_ dekar fulldyrka jord, \_\_\_\_ dekar overflatedyrka jord og \_\_\_\_ dekar innmarksbeite.

Kommunen har ifølge Jordlova §§ 1 og 8 ansvar for å følge opp driveplikt på jordbruksarealer i kommunen.

\_\_\_\_\_\_\_\_kommune har per 20XX rundt \_\_\_\_\_ landbrukseiendommer (skjema 06520, SSB), med et registrert jordbruksareal på rundt \_\_\_\_ dekar. Av dette er \_\_\_\_ dekar registrert i drift. Kommunen har som mål at mest mulig av jordbruksarealet skal holdes i hevd, enten ved egen drift eller ved bortleie til aktive bønder.

Som grunneier har du driveplikt på dine jordbruksarealer, jf. jordlova § 8. Jordlovas bestemmelser om driveplikt innebærer at du har plikt til å drive eiendommen så lenge som du eier den. Driveplikten gjelder fra det tidspunktet du overtok eiendommen. Du har frist på ett år til å bestemme deg for om du vil drive eiendommen selv eller oppfylle driveplikten ved bortleie.

**Oppfyllelse av driveplikten**

Det er flere måter du kan oppfylle driveplikten på. Enten gjennom egen drift eller bortleie.

Dersom driveplikten skal oppfylles ved å leie bort jordbruksarealet, er det etter jordlova § 8 annet ledd krav om leieavtale på minst 10 år av gangen. Avtalen må føre til driftsmessige gode løsninger. Er du i tvil om avtalen tilfredsstiller lovens krav, kan du ta kontakt med kommunen. Avtalen må være skriftlig og eier kan ikke si den opp i leieperioden. Ved mislighold fra leietaker, kan avtalen sies opp.

Avtaler som fører til driftsmessig uheldige løsninger, kan kommunen følge opp som brudd på driveplikten. Kommunen kan da gi pålegg om bortleie av jorda for en periode på inntil 10 år.

Når en avtale om bortleie er inngått, skal eieren sende kopi av avtalen til kommunen, som dermed får mulighet til å ta stilling til om vilkårene for bortleie etter jordlova § 8 annet ledd er oppfylt.

**Fritak fra driveplikten**

Du kan søke om fritak fra driveplikten hvis du ikke får leid ut jorda. Du sender en begrunnet søknad om fritak til kommunen. Hvis en annen søker på vegne av deg, må vedkommende ha fullmakt. Kommunen kan gi fritak enten helt ut (varig) eller for en viss tid (midlertidig). Kommunen kan også lempe på kravet til avtaleperiodens lengde. Det samme gjelder kravet om at avtalen skal innebære en driftsmessig god løsning. Ved søknad om fritak fra driveplikt vil kommunen legge vekt på:

* Hvor viktig det er å holde jordbruksarealet i hevd
* Arealets størrelse
* Avkastningsevne på arealet
* Om det ligger jordbrukseiendom i området som har behov for arealet som tilleggsjord
* Din livssituasjon og evne til å drive selv

**Vi ber om at du fyller ut skjema for hvordan du planlegger å drifte jorda for å oppfylle driveplikten innen xx.xx.20xx. Hvis driveplikten skal oppfylles gjennom bortleie, må jordleieavtale sendes til kommunen innen xx.xx.20xx. Dersom du ønsker å søke om fritak fra driveplikten fyller du ut skjema for dette og sender oss.**

Med hilsen

**For mer informasjon om driveplikten:**

* [Lov om jord (jordlova)](https://lovdata.no/dokument/NL/lov/1995-05-12-23)
* [Rundskriv M-2/2021](https://www.regjeringen.no/contentassets/beb3fd0cb9d7401180d962e0e98ba854/rundskriv-jordloven-m-2-2021.pdf)

**Vedlegg:** *(Dette er eksempler, send ved de vedlegg dere mener er relevante)*

* Melding om oppfylling av driveplikt
* Skjema for søknad om fritak fra driveplikten
* Forslag til jordleieavtale